Pääsiäisestä monelle tulee mieleen pääsiäispuput -
ja pääsiäistiput, suklaamunat ja vähän niin kuin leikkiasia.
Mutta oikeasti pääsiäinen on kaksiosainen, tärkeä juhla.
Pitkäperjantai kertoo surusta, kuolemasta ja kärsimyksestä.
Se kertoo myös sunnuntaiaamusta, pääsiäisaamusta, -
jolloin kuolema on voitettu: Jeesus elää ja tekee meidät eläväksi.
Tätä on pääsiäinen.
Pääsiäinen on kristittyjen tärkein juhla.
Vuoden tärkein juhla. Se on kaksiosainen juhla.
Siinä on surua, murhetta ja kuolemaa.
On pitkäperjantai ja toinen kohta on pääsiäisaamu eli sunnuntaiaamu,-
jolloin elämä voittaa ja Jeesus nousee kuolleista.
Tätä juhlaa vietetään kaikkialla maailmassa.
Miten vietämme sitä täällä Suomessa?
On merkillistä, että pääsiäisjuhlan päälle on tullut -
kertomuksia ja kerroksia, ettei tiedetä, mikä juhla on menossa!
Tunnemme pääsiäisestä nykyisin pääsiäistiput, pääsiäismunat -
ja sitten nämä lapset, jotka käyvät virpomassa ja varpomassa kodeissa -
ja saavat palkkioksi jotakin.
Minun lapsuudessani oli tämmöinen hokema, toivotus: -
"Virvon, varvon, tuoreeks, terveeks, tulevaks vuodeks. -
Vitsa sulle, palkka mulle."
Tässä on tapahtunut muutos, -
joka kertoo pääsiäisen muuttumisesta ja asian unohtumisesta.
Pääsiäistoivotus päättyi aiemmin sanoin: -
"Virvon, varvon, tuoreeks, terveeks, tulevaks vuodeks.
Vitsa sulle, palkka mulle. Jumala sinua siunatkoon!
Eli se pääasia on unohtunut!
Nyt muistutan meitä, että mikä se pääasia on.
Tekstiä vähän pitkäperjantaista -
ja pääsiäisaamun suuresta, kuoleman voittavasta uutisesta.
Ensimmäinen kohta: Pitkäperjantai.
Jeesus on ristillä.
"Kun tultiin paikkaan, jota kutsutaan Pääkalloksi, -
he ristiinnaulitsivat Jeesuksen ja rikolliset, -
toisen hänen oikealle puolelleen, toisen vasemmalle.
Mutta Jeesus sanoi: "Isä, anna heille anteeksi.
He eivät tiedä, mitä tekevät."
"Toinen ristillä riippuvista pahan- tekijöistä herjasi hänkin Jeesusta.
Hän sanoi: "Etkö sinä ole Messias? Pelasta nyt itsesi ja meidät!"
Mutta toinen moitti häntä: "Etkö edes sinä pelkää Jumalaa, -
vaikka kärsit samaa rangaistusta? Mehän olemme ansainneet -
tuomiomme, meitä rangaistaan tekojemme mukaan, -
mutta tämä mies ei ole tehnyt mitään pahaa."
Ja hän sanoi: "Jeesus, muista minua, kun tulet valtakuntaasi."
Jeesus vastasi: "Totisesti: jo tänään olet minun kanssani paratiisissa."
"Ja Jeesus huusi kovalla äänellä: "Isä, sinun käsiisi minä uskon henkeni."
Tämän sanottuaan hän henkäisi viimeisen kerran."
Pääsiäinen on kristittyjen suuri juhla kaikkialla maailmassa.
Pääsiäiseen liittyy kaksi erilaista osaa, kuolema ja kärsimys -
ja kuoleman voittaminen, Jeesuksen tuoma pelastus täydellisesti.
Eli pitkäperjantai ja sunnuntai- aamu, ylösnousemuksen aamu.
Pitkäperjantain ristiltä ovat tutut nämä sanat.
Kaksi rikollista ja Jeesus siinä keskellä.
Toinen rikollisista havahtuu, pyytää viime hetkellä ja sanoo: -
"Jeesus, muista minua kun tulet valtakuntaasi.”
Jeesus vastasi: "Totisesti: jo tänään olet minun kanssani paratiisissa."
Tämä on minulle yksi Raamatun rakkain, tärkein kohta.
Juuri sen takia, koska kuolema pelottaa minua -
ja se pelottaa varmaan myös sinua.
Tässä kohdassa Jumala vakuuttaa, -
että tie kuolemaan ja iankaikkiseen elämään on auki.
Ja kaikki meidän pahat teot, ajatukset ja synnit, -
sovitetaan Jeesuksen ristillä.
Kun kuolema tulee Jeesukseen uskovalle, on hyvä muistaa: -
En mene mihinkään odotushuoneeseen, -
en odota vuosikymmeniä, ennen kuin nousen kuolleista, -
vaan Jeesuksen sana kuuluu: Tänään olet kanssani paratiisissa!
Kuoleman hetki on kristitylle -
uuden elämän ja iankaikkisen elämän alku Taivaassa, Jumalan luona.
Pitkäperjantaina tapahtui paljon.
Meidän ja Jumalan välillä tehtiin sovinto, joka pitää aina!
Rohkeutta!
Jeesukselle päivä oli kauhea. Meille se oli suuren voiton päivä.
Kun Jeesus kannettiin hautaan, -
kun hän kuoli pitkäperjantaina ristillä, -
lauantai oli pimeä päivä, mutta kun tuli sunnuntaiaamu -
näin kertoo Johanneksen evankeliumi: -
"Maria seisoi haudan ovella ja itki, -
Jeesus sanoi hänelle: "Mitä itket, nainen? Ketä etsit?"
Maria luuli Jeesusta puutarhuriksi ja sanoi: "Herra, jos sinä olet vienyt -
hänet täältä, niin sano, minne olet hänet vienyt. Minä haen hänet pois."
Silloin Jeesus sanoi hänelle: "Maria." Maria kääntyi ja sanoi: -
"Rabbuuni!" se on hepreaa ja merkitsee: opettajani."
Maria. Rabbuuni! Magdalan Maria ja Jeesus kohtaavat, -
ja tuntevat toisensa nimeltä.
Samoin sinä saat tulla läheiseksi, tutuksi, ystäväksi Jeesukselle, -
joka tuntee sinut nimeltä.
Hän haluaa kertoa sinulle siitä, -
kuka olet Jumalan maailmassa. Näin Raamattu kertoo: -
Jeesus sanoo: "Mene sanomaan myös muille ystäville, -
Minä nousen oman Isäni ja teidän Isänne, -
oman Jumalani ja teidän Jumalanne luo."
Ajattele: Jeesus sanoo olevansa ystäväsi, veljesi, -
ja Hän korottaa sinut Taivaan Isän, -
Jumalan silmissä oman poikansa asemaan.
Jeesuksen veli, Jeesuksen ystävä ja läheinen, kuoleman voittaja.
Ajattele jokaista sunnuntaiaamua, minkä saat elää.
Sunnuntaiaamu muistuttaa pääsiäisestä, -
Jeesuksen ylösnousemuksesta, ja siitä, että Jeesus elää -
ja Hän saa elää sydämessäsi. Luota siihen!
Kerro lyhyesti Jumalalle: Olen tässä kohden elämää nyt, -
jaksan uskoa, kiitän siitä Herraa.
Jos Jumala on kaukana, jos Jeesus on kaukana, -
pyydä Häneltä: Jeesus, tule minun sydämeeni, -
tule sieluuni ja mieleeni, ota minut omaksesi.
Tapahtukoon Sinun tahtosi elämässäni.
Ota lähellesi, että minä kuljen turvassa, tänään, huomenna ja aina.
Jeesus elää! Maailman suurin asia on tässä!
Jeesus elää ja tekee myös sinut eläväksi.
Kaikki on maksettu ristillä. Jeesus kanssasi, ystävä!
Tekstitys: Sinikka Martikkala